Academy 2019 – Cultural Heritage ePromotion in the Krka & Kolpa/Kupa River Basin

<http://eregion.eu/22-5-2019-academy-2019-cultural-heritage-epromotion-krka-kolpa-river-basin>

**Ali razumemo vsestransko vlogo vinske trte in vina**

**v naši civilizaciji?**

Dr. Julij Nemanič

*Vino je zrcalo vinogradnika, pokaže, kaj se skriva v njegovi duši.
Latinski pregovor iz stoletja pred Kristusom***.**

V predzgodovinskem času naj bi bila rojena civilizacija tam, kjer je podnebje omogočalo uspevanje vinske trte. Ali obratno: Razcvet in blaginja določene civilizacije je bila povezana z vinsko trto in vinom. V vinorodni deželi Posavje, ki jo sestavljajo trije okoliši: Bela krajina, Dolenjska in Bizeljsko Sremiško območje, so vinogradi in vina pomemben dejavnik za gospodarsko in kulturno življenje ljudi. Običaji ob vinu so del identitete vinorodne dežele, so del kulture, značaja teh ljudi…

Že v Sv. Pismu je zapisano, da je vino ustvarjeno ljudem v veselje. Ali smo kot družba dovolj storili, da bi vino igralo predvsem pozitivno vlogo? Zavetnik vinske trte A. Martin Slomšek je zapisal: »Kdor vince prav uživa, veselje v srce vliva, če srce dobro ni (slaba volja), ga vince le skazi«.

Že davno je vino zgubilo vlogo pijače za odžejanje in pridobilo status gastronomskega živila.

Gastronomija je barometer civilizacije nekega naroda, vinorodne dežele, okoliša, posameznika.

Ljubitelj, kulturni pivec se ne more napiti, postati vinjen. Vina ne pije za žejo, temveč za užitek, veselje, z vsemi čutili. Vino mu postane pijača za dušo, na drugem mestu so telesni užitki.

Od ljudi iz vinorodnega območja se pričakuje vinsko kulturno obnašanje. S tem kažejo tudi svojo civiliziranost in odnos do dragocene dediščine.

**Vinorodna Dolenjska** se upravičeno ponaša s **Cvičkom,** ki ima imenitne reference:

* Prvo zaščiteno vino v Sloveniji.
* Sinonim za Dolenjsko.
* Najstarejša in najmočnejša slovenska vinska blagovna znamka.
* Bistven element identitete Dolenjcev.
* Ima najlepšo (Pavčkovo) himno.
* Je zelo piten…

**Od kdaj Cviček?**

**Valvazor** je v Slavi Vojvodine Kranjske (1689) hvalil posamezne vinorodne lege

in pisal o kislem »dolenjcu«.

Koroški Slovenec, redovnik, filolog **Ožbalt Gutsman** je »kislega Dolenjca« leta 1789 preimenoval v zvizhik, cvičik, cviček.

Je Dolenjska uspela dovolj povezati in vključiti Cviček in mlajšo, novo ponudbo sortnih vin s svojo prehransko dediščino?

Ali niso v javnosti tveganja zmernega pitja vina za zdravje ljudi precenjena, pretirana?

*Tudi najboljša hrana je slabša za znaten odtenek, če ji, siroti, ni dana*

*pijača za žlahten pomenek.*

*Tone Pavček*

*Pri nas bi morali biti ljudje ob rojstvu bolj srečni in veseli kod drugod, ker verjamem, da so ljudje bolj srečni, če se rodijo v vinorodnem kraju.*

*Léonardo da Vinci, rojen v vinorodni Toskani*